**102/3**

**KISWAHILI**

**KARATASI YA 3**

**FASIHI**

**JULAI 2018**

**MUDA: SAA 2½**

**MAAGIZO**

1. Jibu maswali manne pekee.
2. Swali la kwanza ni la lazima.
3. Maswali hayo mengine matatu yachaguliwe kutoka sehemu nne zilizobaki; Riwaya, Tamthilia, Ushairi na Fasihi Simulizi.
4. Usijibu maswali mawili kutoka sehemu moja.
5. Jibu maswali yako ukitumia lugha sahihi.

**SEHEMU A: Hadithi fupi- Tumbo lisiloshiba**

**Alifa Chokocho na Damu Kayanda**

SWali la lazima

1. Ukitumia hadithi fupi ya Tumbo Lisiloshiba na Shibe Inatumaliza, jadili maudhui ya uongozi mbaya. (alama 20)

**SEHEMU B: Riwaya- Kidagaa Kimemwozea -Ken Walibora**

Jibu swali la 2 au la 3

1. “…aliyoyarithi toka kwa bwana wake mzungu yalikuwa mengi, hayahesabiki”
2. Eleza muktadha wa maneno haya. (alama 4)
3. Eleza wasifu wa anayerejelewa. (alama 4)
4. Thibitisha kwa kutoa mifano **kumi na mbili** ukweli wa kauli kuwa “aliyoyarithi kutoka kwa bwana wake mzungu yalikuwa mengi hayahesabiki” (alama 12)
5. Kwa kutoa mifano mwafaka, fafanua vile usemi, “ kumbe kuinamako ndiko kuinukako,” unavyooana na Riwaya ya Kidagaa Kimemwozea huku ukimrejelea mhusika Amani na DJ. (alama 20)

**SEHEMU C: TAMTHILIA- KIGOGO**

**PAULINE KEA**

Jibu swali la 4 au la 5

1. “udongo haubishani na mfinyanzi”
2. Eleza muktadha wa maneno haya. (alama 4)
3. Taja na ueleze wahusika wengine **watatu** kutoka tamthilia hii waliokuwa upande wa msemaji. (alama 6)
4. Thibitisha kwa kutoa **mifano kumi** kuonyesha ukweli wa kauli kuwa udongo haubishani na mfinyanzi. (alama 10)
5. “Hawakuvunja mguu wa kitamathali…”
6. Fafanua muktadha wa dondoo hili. (alama 4)
7. Tamko hili linamaanisha nini na ni tamathali ipi ya usemi imetumika. (alama 4)
8. Taja na ueleze sifa **sita** za anayelengwa katika tamko hili. (alama 6)
9. Eleza umuhimu wa anayerejelewa katika tamko hili. (alama 6)

**SEHEMU D: USHAIRI Jibu swali la 6 au la 7**

1. **Soma shairi hili kisha ujibu maswali**

Wana-haramu

Hebu nikuulize Mama Afrika

Kwa nini…………

Mimba change ukajichukulia

Ya haramu sana ilotepetea

Ukazaa wana walojahilia

Wasiojijua, wala yao njia?

Kuzururua ukamalizikia

Bila muruwa, heba kukupotea

Ukawa ganda la kupita njia

Usiye maoni ya kuonelea

Kwa nini………

Ukazaa kizazi kilo kiwete

Kilichopagawa kwa kini kite

Hata utu wake ukakipotea?

Ah moyo waumia!

Hupigwa na mshangao

Niwafikiriapo

Wale barobaro wanao

Wasaliti wanati walo na vyeo

Walomdhidi mama mzazi wao

Kwa muradi wao

Lakini sijali

Sijali kwani najua

Siku moja itawadia

Wana-haramu watajihalalia

Kila cha haramu kukuondolea

Na kukutakasa

Mama wasikia?

Hiyo siku itakapofika

Kila la dhuluma litajikatika

Na kila mahali utadhihirika

Mwisho wa salata na uharamia.

Mama wasikia?

Maswali

1. Shairi hili ni la aina gani? Toa sababu. ( alama 2)
2. Andika maudhui manne katika shairi hili. (alama 4)
3. Andika ubeti wa nne kwa lugha natharia. (alama 4)
4. Eleza tamathali 3 za lugha na utoe mifano kutoka kwenye shairi. (alama 6)
5. Eleza maana ya fungu hili la maneno

“ukazaa kizazi kilo kiwete” (alama 2)

1. Eleza maana ya neno hili:

Jahili ……………………………………………………………………..(alama 2)

1. KUJITEGEMEA
2. Nchi ni ile ambayo, imekita ardhini

Siyo ile iombayo, ghaibu na majirani

Taratibu siyo hiyo, wananchi twambizaneni

Daima hukaa chini, maganja ya mpewaji

1. Chumo lote na mitaji, leo limo maganjani

Bepari na wanyonyaji, wasalie maguguni

Shime utekelezaji, vingine havifanani

Daima hukaa chini, maganja ya mpewaji

1. Twaishije tujihoji, wanachi humu nchini

Kila tunachohitaji, kupatakwe ugenini

Hiyo ni tete haviji, tongo tupangusaneni

Daima hukaa chini, maganja ya mpewaji

1. Kuomba wataalamu,ni mwendo haulingani

Tupate wa humu humu, wajuzi wa kila fani

Mbele washike hatamu, kwa mapimo na makini

Daima hukaa chini, maganja ya mpewaji

1. Tuufuate wongozi, pamwe na nyingi imani

Tushiriki kila kazi, na mambo yalomkini

Mikopo ina kinyezi, si kitu cha tumaini

Daima hukaa chini, maganja ya mpewaji

1. Yote hatuyatimizi, alotimiza ni nani

Lakini tuwe maizi, tusizurure mijini

Tukamshabihi kozi, kipanga au kunguni

Daima hukaa chini, maganja ya mpewaji

1. Shujaa itakiwavyo, aonekane vitani

Na sisi vita tunavyo, roho kwa roho ugani

“kutegemea” vilivyo, kondo tujiamueni

Daima hukaa chini, maganja ya mpewaji

Maswali

1. Mtunzi wa shaii hili ana dhamira gani? (alama 2)
2. Shairi hili ni la aina gani? Toa sababu zako. (alama 2)
3. Eleza mambo matatu ambayo mshairi anashauri nchi ifanye ili kujitegemea. (alama 3)
4. Taja aina moja ya idhini ya kishairi iliyojitokeza kwa wingi zaidi katika shairi na utoe mifano ya matumizi yake. (alama 7)
5. Andika ubeti wa kwanza kwa lugha ya nathari. (alama 4)
6. Eleza maana ya maneno yafuatayo kama yalivyotumiwa katika shairi. (alama 2)
7. Ghaibu
8. Tukamshabihi

SEHEMU E: FASIHI SIMULIZI

1. (a) miviga ni nini? (alama 2)

(b) Eleza sifa zozote **nane** za miviga. (alama 8)

(c ) miviga ina hasara katika jamii. Thibitisha kwa kutoa mifano minne.

( alama 4)

1. Miviga haipaswi kuangamizwa katika jamii. Toa sababu sita kutetea hoja hii. (alama 6)